বিবৃতিতে বিএনপি নেতারা বলেন, ক্ষমতাসীন অবৈধ সরকার বিরোধী দলের নেতাকর্মীদের গ্রেফতার ও হয়রানি করার প্রক্রিয়ার অংশ হিসেবে আসলাম চৌধুরীকে গ্রেফতার করেছে। প্রকৃতপক্ষে সরকার যে কোনো মূল্যে অবৈধ ক্ষমতা ধরে রাখতে একের পর এক শুধু বিরোধী দলের নেতাকর্মীই নয়, ভিন্নমত ও ভিন্নপথের লোকজনকেও মিথ্যা অভিযোগ দিয়ে গ্রেফতার করছে। তারা বলেন, আসলাম চৌধুরী একজন উচ্চশিক্ষিত পরিচ্ছন্ন রাজনীতিবিদ। মেধা ও মননের মাধ্যমে তিনি দলকে সুসংগঠিত করেছেন, কোনো ষড়যন্ত্রের সঙ্গে জড়িত নন। তারা অবিলম্বে আসলাম চৌধুরীর নিঃশর্ত মুক্তি দাবি করেন।